gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3648, del 20-12-1999 (1999/10649)

Informació pública de l'alternativa tècnica del programa per al desenvolupament de l'actuació integrada de l'illa de cases número 1 del PP-3, del PGMOU de la Vila Joiosa.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10718


Organisme emissor
:   Abel Inmobiliaria, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de l'illa de cases número 1 del PP-3, del PGMOU de la Vila Joiosa. [1999/X10581]
  
La mercantil Abel Inmobiliaria, SL, ha formulat alternativa tècnica de programa d'actuació integrada, referent a l'illa de cases número 1 del PP-3, del Pla General d'Ordenació Urbana del municipi de la Vila Joiosa (Alacant), integrada per la documentació següent:
  
- Programa per al desenvolupament de l'actuació integrada.
  
- Projecte d'urbanització de l'illa de cases número 1 del PP-3.
  
- Projecte de reparcel·lació voluntària subscrita pel propietari de la unitat reparcel·lable.
  
De conformitat amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la citada documentació i es fa constar:
  
La documentació constitutiva del programa d'actuació integrada ha quedat protocolitzada mitjançant acta notarial pel notari de la Vila Joiosa, senyor Luis Martínez Pertusa, amb domicili a l'avinguda del País Valencià número 31, escala 2, entresòl esquerra, i es podrà consultar durant el període d'exposició pública de 09.00 a 14.00 hores.
  
Un exemplar de tota la documentació citada ha estat dipositat a l'Ajuntament de la Vila Joiosa.
  
Conformement amb el que disposa l'article 48.1.c, en relació amb l'article 46.3 de la Llei Reguladora de l'Activitat Urbanística, se sotmet a informació pública la documentació integrant del programa, per termini de 20 dies, comptadors des de la publicació d'aquest anunci en el Diari Oficial de la Generalitat Valenciana. Durant el termini indicat les persones interessades podran presentar davant de l'ajuntament tant al·legacions com, si fa el cas, alternatives tècniques que vulguen competir amb l'exposada al públic.
  
En els cinc dies següents a l'acabament del termini de 20 dies d'informació pública, podran presentar-se davant de l'Ajuntament de la Vila Joiosa, i en plica tancada, proposicions juridicoeconòmiques per a executar qualsevol de les alternatives que s'hi hagueren formulat.
Diari Oficial de la Generalitat Valenciana


Sumari del DOGV 3478, del 21-04-1999 (1999/2571)

Rotlle d'apel·lació número 135/1998. Cèdula de notificació.
-----------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/2571


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 135/1998. Cèdula de notificació. [1999/Q2571]
  
La Secció Sisena de l'Audiència Provincial de València ha dictat, en el rotlle d'apel·lació número 135/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 127
  
- President: Vicente Ortega Llorca
  
- Magistrades:
  
· Ana Pérez Tórtola
  
· Carolina del Carmen Castillo Martínez
  
València, 16 de febrer de 1999
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de 9 de novembre de 1992, dictada en les actuacions de judici de menor quantia número 1.413/1991, tramitades pel Jutjat de Primera Instància número 13 de València.
  
Han sigut parts en el recurs, com a apel·lant, el demandat Manuel Badía Llopis i, com a apel·lats, la demandant entitat mercantil Alpa Urbana, SA, i els demandats Juan Navarro Escribano, Vicente Vázquez Climent, Francisco Bañón Martínez, Guillermo Benavent lzquierdo, Juan Estellés Puchol, Concepción San Valero Aldea i l'entitat Aguilar Promociones, SA.
  
Ha sigut ponent Carolina del Carmen Castillo Martínez.
  
En nom del rei, i per l'autoritat que ens confereix la Constitució aprovada pel poble espanyol,
  
Decisió
  
1. Estimem el recurs d'apel·lació interposat pel senyor Manuel Badía Llopis.
  
2. Declarem la nul·litat de la sentència de data 9 de novembre de 1992, i ordenem al jutjador d'instància que, que amb la retrotracció de les actuacions en el moment immediatament anterior a la provisió de data 3 de novembre de 1992, procedisca a obrir el període provatori, i continuar el procediment segons dret.
  
3. No fem expressa imposició de costes.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Juan Navarro Escribano, el senyor Vicente Vázquez Climent, el senyor Francisco Bañon Martínez, el senyor Guillermo Benavent Izquierdo, el senyor Juan Estellés Puchol, la senyora Concepción San Valero Aldear i Aguilar Promociones, SA.
Diari Oficial de la Generalitat Valenciana


Sumari del DOGV 3487, del 04-05-1999 (1999/2869)

Recurs contenciós administratiu número 02/1798/1998.
----------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2869


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1798/1998. [1999/Q2869]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Josefina Carrión Carrión i uns altres han interposat un recurs contenciós administratiu, amb el número 02/1798/1998, contra la Resolució de data 16 de febrer de 1998, de la Direcció General d'Atenció Primària i Farmàcia, que desestima la facturació de productes ortopèdics.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3463, del 29-03-1999 (1999/2257)

Informació pública del pagament de la fase prèvia de l'obra: 52-A-1387.
-----------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/2257


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del pagament de la fase prèvia de l'obra: 52-A-1387. [1999/S2257]
  
Pagament de la fase prèvia a l'ocupació per l'expropiació forçosa de l'obra: 52-A-1387. Condicionament de la carretera A-330.
  
Tram: límit de la província-Orihuela.
  
Terme municipal d'Orihuela.
  
Lloc: Ajuntament d'Orihuela
  
Dia Hora
  
13.04.99 de 11.00 a 18.00
  
14.04.99 de 09.30 a 18.00
  
15.04.99 de 09.30 a 18.00
  
19.04.99 de 11.00 a 18.00
  
20.04.99 de 09.30 a 18.00
  
21.04.99 de 11.00 a 18.00
  
22.04.99 de 09.30 a 18.00
  
26.04.99 de 11.00 a 18.00
  
27.04.99 de 09.30 a 18.00
  
28.04.99 de 11.00 a 18.00
  
29.04.99 de 09.30 a 13.30
  
Els interessats hauran d'assistir a l'acte proveïts del document nacional d'identitat i acreditar la seua titularitat, si no ho han fet en una altra fase del procediment, i si optaren per ser representats per unes altres persones, les mencionades persones hauran d'acreditar la seua representació, en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 3631, del 23-11-1999 (1999/9800)

Notificació d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià número 45/1997, tràmit d'audiència a l'interessat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9800


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià número 45/1997, tràmit d'audiència a l'interessat. [1999/X9800]
  
Atesa la impossibilitat de notificar de manera personal i directa als hereus de la marquesa d'Ezenarro el tràmit d'audiència a l'interessat en l'expedient número 45/1997, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 45/1997.
  
Titular: senyor Juan Carbonell Brunet
  
Últims propietaris coneguts: hereus de la marquesa d'Ezenarro, senyor Antonio Badia Vilar i altres.
  
L'expedient es refereix a una finca de 2.286 m2, situada en el terme municipal de Puig, partida dels Cabés, parcel·la cadastral núm. 3 del polígon 13 d'aquest municipi, dedicada al conreu d'horta.
  
L'expedient es troba en les dependències d'aquesta direcció general (Conselleria d'Agricultura, Pesca i Alimentació, c/ Amadeu de Savoia, núm. 2, 3a planta) degudament instruït, raó per la qual es concedeix un termini de 15 dies, en virtut d'allò que es disposa en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè els propietaris actuals de la finca de referència, si s'escau, examinen l'expedient i formulen les al·legacions o presenten els documents que estimen pertinents per a la defensa del seu dret.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
  
València, 15 de novembre de 1999.- El director general de Modernització d'Estructures Agràries: Joan Sanz Bellver.
  
AVÍS
  
Per als subscriptors del DOGV
  
Recordem als subscriptors del DOGV que en finalitzar l'any, es renovarà automàticament la subscripció per a l'any 2000.
  
Si no interessa mantenir la suscripció, caldrà comunicar-ho abans del 10 de desembre, i indicar el número de subscriptor, al fax següent
  
Fax: 963 86 60 91
Diari Oficial de la Generalitat Valenciana


Sumari del DOGV 3553, del 04-08-1999 (1999/7135)

RESOLUCIÓ de 23 de juliol de 1999, del conseller de Cultura, Educació i Ciència, per la qual es nomena la senyora Marina Izquierdo Rodríguez personal eventual de la conselleria.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3553

Data del DOGV
:   04-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7135


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 23 de juliol de 1999, del conseller de Cultura, Educació i Ciència, per la qual es nomena la senyora Marina Izquierdo Rodríguez personal eventual de la conselleria. [1999/S7135]
  
Conforme a l'article 6 del text refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat Valenciana, i també el que disposa el Decret 349/1995, del Govern Valencià, sobre la regulació del personal eventual al servici de l'administració del Govern Valencià, resolc:
  
Nomenar la senyora Marina Izquierdo Rodríguez, en règim de personal eventual, per a exercir les funcions de cap de Gabinet de Premsa.
  
En atenció a la naturalesa del lloc, la dedicació, el grau de preparació exigit i el nivell de titulació adequat per al millor exercici de la funció assignada, s'establix la retribució anual equivalent a un lloc classificat en el grup A, nivell 26 de complement de destinació, i complement específic E047.
  
La present resolució tindrà efectes des del dia 23 de juliol de 1999.
  
València, 23 de juliol de 1999.- El conseller de Cultura, Educació i Ciència: Manuel Tarancón Fandós.
Diari Oficial de la Generalitat Valenciana


Sumari del DOGV 3407, del 07-01-1999 (1998/10475)

Recurs contenciós administratiu número 02/3769/1997. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10607


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/3769/1997. Notificació i citació a comparéixer. [1998/Q10343]
  
El secretari general de la Conselleria d'Economia, Hisenda i Administració Pública, fa saber:
  
Que el Sindicat Independient ha interposat el recurs contenciós administratiu número 02/3769/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 22 d'octubre de 1997, de la Direcció General de Funció Pública, per la qual s'aproven les relacions de llocs de treball, Diari Oficial de la Generalitat Valenciana número 3.112, de 31 d'octubre de 1997.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, per mitjà d'un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3467, del 06-04-1999 (1999/2553)

Informació pública del Pla Parcial Modificatiu amb expedient d’homologació del SAU-3.
-------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2553


Organisme emissor
:   Ajuntament d'Aigües

Tipus de document
:   Anunci

Informació pública del Pla Parcial Modificatiu amb expedient d'homologació del SAU-3. [1999/Q2553]
  
Atés que Oleza Urbana, SL, ha presentat el Pla Parcial Modificatiu amb expedient d'homologació i estudi d'impacte ambiental, del sector denominat en les Normes Subsidiàries del municipi d'Aigües SAU-3, s'exposa al públic durant el termini d'un mes a les dependències municipals, perquè els interessats el puguen examinar i presentar les al·legacions que estimen oportunes, de conformitat amb l'article 38.2 de la Llei de la Generalitat Valenciana 6/1994, de 15 de novembre.
Diari Oficial de la Generalitat Valenciana


Sumari del DOGV 3422, del 28-01-1999 (1998/11476)

Recurs contenciós administratiu número 02/0000678/1998.
-------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/11928


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0000678/1998. [1998/M11268]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que María José Villalba Albalat ha interposat un recurs contenciós administratiu, amb el número 02/0000678/1998 contra la Resolució de 12 de novembre de 1997 dictada pel director general de Personal de la Conselleria de Cultura, Educació i Ciència sobre la desestimació de la sol·licitud de reconeixement retributiu denominat sexenni.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3542, del 20-07-1999 (1999/6704)

RESOLUCIÓ de 7 de juliol de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparèixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/6704


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 7 de juliol de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparèixer en la via jurisdiccional. [1999/X6704]
  
El Jutjat núm. 5 del Contenciós Administratiu de la Secció Segona del Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrents: Luis Ramos Domínguez
  
Interessats: els funcionaris docents dels cossos de professors d'Ensenyament Secundari, professors d'escoles oficials d'Idiomes, professors d'Arts Plàstiques i Disseny que han participat en el procediment selectiu per a l'adquisició de la condició de catedràtic, convocat per Ordre de 29 de juliol de 1997, de la Conselleria de Cultura, Educació i Ciència.
  
Descripció: recurs contenciós administratiu interposat contra la Resolució de 5 de febrer de 1999, de la Direcció General de Personal, denegatòria del recurs ordinari interposat contra les llistes d'aspirants seleccionats, elevades per les comissions de selecció i publicades als taulers d'anuncis de les direccions territorials de Cultura i Educació, en data 19 d'octubre de 1998.
  
Referència del jutjat: Recurs contenciós administratiu P. A. número 5/1999.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient administratiu de referència i citar els interessats en el procediment descrit, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 5 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3536, del 12-07-1999 (1999/5870)

RESOLUCIÓ d'1 de juny de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/5870


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'1 de juny de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparéixer en la via jurisdiccional. [1999/M5870]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrents: Matilde Bordera Ballesteros i José Vicente Vañó Miguel.
  
Interessats: els funcionaris docents dels cossos de professors d'Ensenyament Secundari, professors tècnics de Formació Professional i professors que impartixen ensenyaments artístics i d'idiomes que hagen participat en el concurs de trasllats convocat per la Resolució de 15 de gener de 1998, del director general de Personal de la Conselleria de Cultura, Educació i Ciència (DOGV de 26 de gener).
  
Descripció: recurs contenciós administratiu interposat contra la Resolució de 21 de juliol de 1998, del director general de Personal de la Conselleria de Cultura, Educació i Ciència, per la qual es resol amb caràcter definitiu el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i professors d'ensenyaments artístics i idiomes convocat per la Resolució de 15 de gener de 1998.
  
Referència del tribunal: recursos contenciosos administratius números 02/2545/1998 i 02/2440/1998.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda trametre al Tribunal Superior de Justícia de la Comunitat Valenciana els expedients administratius de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana. No obstant això, es fa constar que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.